paragraph_text: Katerini (grčki: Κατερίνη, Staro ime grada bilo je: Ekaterini,grčki: Αικατερίνη) je grad u grčkoj periferiji Središnjoj Makedoniji. Katerini je glavni grad prefekture Pieria. Grad leži u ravnici Pieria, između planine Olimp i zaljeva Termaikos, na prosječnoj visini od 14 m. Ovaj noviji grčki grad ima 56 576 stanovnika (po popisu iz 2001. godine). Katerini se nalazi blizu Soluna, drugog grčkog grada, i na izvjesni način je satelitski grada Soluna, njegov rast ovisio je o Solunu. Grad se nalazi na trasi najvažnijih grčkih prometnica; autocesta Solun - Atena ( E75) i željeznička pruga Solun - Atena.